Park Seo Joon & Han So Hee Akan Bergandingan Dalam Drama Thriller Terbaru “Gyeongseong Creature”
Park Seo Joon dan Han So Hee bakal bergandingan dalam drama thriller terbaru bertajuak Gyeongseong Creature (tajuk literal). Ditetapkan pada hari-hari gelap musim bunga pada tahun 1945, Gyeongseong Creature adalah sebuah drama tentang dua individu yang berhadapan dengan sekor makhluk dan berjuang untuk terus hidup. Drama terbaru itu ditulis oleh Kang Eun Kyung (Dr. Romantic) dan diarahkan oleh Jung Dong Yeoon (Stove League). Park Seo Joon akan memainkan watak Jang Tae Sang, seorang lelaki kaya Bukchon yang secara semula jadi mempunyai wawasan yang mendalam dan tahu bagaimana untuk bertahan di dunia. Peribadinya yang suka bergaul juga menjadikan dia seorang yang dikenali ramai dikawasan Bukchon. Han So Hee memainkan peranan sebagai Yoon Chae Ok, yang mencari orang yang hilang. Sejak muda, dia belajar bagaimana untuk bertahan dalam kehidupan bersama bapanya semasa mereka mengembara melalui Manchuria dan Shanghai. Setelah terselamat melalui situasi yang mengerikan, dia mahir mengendalikan senjata api, pisau, dan semua jenis jentera. Yoon Chae Ok datang ke Gyeongseong (nama Seoul semasa pemerintahan penjajah Jepun ke atas Korea) untuk menjejaki ibunya yang hilang 10 tahun lalu dan akhirnya bertemu dengan Jang Tae Sang. Semasa mengejar kes misteri kehilangan bersiri, dia berhadapan dengan realiti yang mengerikan. Gyeongseong Creature telahpun memulakan penggambaran dan dijangka tayang pada 2023.